Mestské zastupiteľstvo v Košiciach
U z n e s e n i e
z XXIV. rokovania Mestského zastupiteľstva v Košiciach,
zo dňa 30. apríla 2009				       číslo: 794

Zmeny a doplnky ÚPN HSA Košice, lokalita Ťahanovce – Magnezitárska

Mestské zastupiteľstvo v Košiciach
podľa § 31 stavebného zákona a podľa príslušných ustanovení Štatútu mesta Košice
A. berie na vedomie
stanovisko Krajského stavebného úradu v Košiciach podľa § 25 stavebného zákona k posúdeniu Návrhu ZaD ÚPN HSA Košice, lokalita Ťahanovce – Magnezitárska,

B. súhlasí

s Vyhodnotením pripomienok predložených v rámci prerokovania Návrhu ZaD ÚPN HSA Košice, lokalita Ťahanovce – Magnezitárska,
C. schvaľuje 
podľa ust. § 31 ods. 1 v spojení s ust. § 27 ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v platnom znení, vo väzbe na § 11 ods. 5 písm. c) zákon SNR č. 369/1990 Z. z. o obecnom zriadení v znení neskorších predpisov:
1.	Zmeny a doplnky Územného plánu hospodársko-sídelnej aglomerácie Košice v lokalite Ťahanovce – Magnezitárska v zmysle komplexnej dokumentácie,
2.	doplnok k Všeobecne záväznému nariadeniu mesta Košice č. 39/1998, ktorým sa vyhlasuje záväzná časť Územného plánu hospodársko-sídelnej aglomerácie Košice,
D. žiada  
primátora mesta Košice 
zabezpečiť: 

a.	v súlade s § 6, ods. 8 zákona č. 369/1990 Zb. v znení neskorších predpisov vyhlásenie doplnku k Všeobecne záväznému nariadeniu č. 39/1998, ktorým sa vyhlasuje záväzná časť Územného plánu hospodársko-sídelnej aglomerácie Košice, 
b.	označenie dokumentácie ZaD ÚPN HSA, lokalita Ťahanovce – Magnezitárska schvaľovacou doložkou podľa ust. § 28 ods. 1 stavebného zákona,

2

c.	zabezpečiť v zmysle § 28 ods. 5 stavebného zákona vyhotovenie registračného listu a doručiť Ministerstvu výstavby a regionálneho rozvoja SR spolu s kópiou uznesenia o schválení ÚPD,
d.	v zmysle § 28 ods. 3 stavebného zákona zabezpečiť uloženie ZaD Územného plánu hospodársko-sídelnej aglomerácie Košice, lokalita Ťahanovce – Magnezitárska, na stavebnom úrade Mesta Košice, pracovisku Staré mesto, na Krajskom stavenom úrade v Košiciach, na miestnych úradoch mestských častí Sídlisko Ťahanovce, Ťahanovce a Džungľa a ÚHA mesta Košice do 3 mesiacov od schválenia, 
e.	zverejnenie v súlade s § 27, ods. 4, písm. a), b) stavebného zákona záväznej časti ZaD ÚPN HSA Košice, lokalita Ťahanovce – Magnezitárska vyvesením na úradnej tabuli a doručením dotknutým orgánom štátnej správy,

E. ukladá

riaditeľovi MMK a ÚHA
optimalizovať lokalizáciu dopravného napojenia mimoúrovňovej križovatky v súlade s ďalšími rozvojovými aktivitami mesta so zohľadnením urbanistických, ekonomických, technických a majetkových kritérií.

Ing. František Knapík
                  primátor mesta Košice
  Podpísal dňa: 6.5.2009 

Za správnosť:   Ing. Marek Kolárčik
                         Ing. Katarína Nováková
Zapisovateľka: Mária Lapšanská